Document ID: 32001R1112

Komisijas Regula (EK) Nr. 1112/2001
(2001. gada 6. jūnijs)
par atkāpēm no Padomes Regulas (EK, Euratom) Nr. 58/97 noteikumiem attiecībā uz apdrošināšanas pakalpojumu statistiku
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK, Euratom) Nr. 58/97 (1996. gada 20. decembris) par uzņēmējdarbības strukturālo statistiku [1], kurā grozījumi izdarīti ar Regulu (EK, Euratom) Nr. 410/98 [2] un jo īpaši tās 12. panta x) punktu,
tā kā:
(1) Ar Regulu (EK, Euratom) Nr. 58/97 ir izveidota vienota sistēma Kopienas statistikas apkopošanai par apdrošināšanas nozares struktūru, darbībām, veikumu un konkurētspēju Kopienā.
(2) Regulas (EK, Euratom) Nr. 58/97 11. pants paredz, ka atkāpes no minētās regulas pielikumu noteikumiem var pieļaut pārejas posmā.
(3) Dalībvalstis ir lūgušas atbrīvojumus no dažiem Regulas (EK, Euratom) Nr. 58/97 5. pielikuma noteikumiem attiecībā uz apdrošināšanas pakalpojumu statistiku laikposmā no 2000. līdz 2002. gadam. Tā kā dalībvalstu datu vākšanas sistēmām ir vajadzīgi turpmāki pielāgojumi, minētos atbrīvojumus ir jāpiešķir.
(4) Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Atbrīvojumus no Regulas (EK, Euratom) Nr. 58/97 5. pielikuma 4. punkta 4. iedaļā izklāstītajiem B sarakstā esošajiem parametriem piešķir no 2000. līdz 2002. pārskata gadam, kā norādīts šīs regulas pielikumā.
2. pants
Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemēroEjama visās dalībvalstīs.
Briselē, 2001. gada 6. jūnijā

Labels: 2
4
15
19